Nagyszerű gesztust tett Szabolcs-Szatmár-Bereg megyei harmadosztály Szamos csoportjában szereplő Penyige SE focicsapata. A Magyar Közlönyben megjelentek szerint a klub még decemberben kapott a kormánytól 85 millió forint támogatást a meglévő futballpálya felújítására, valamint további 45 milliót az öltözőépülettel kapcsolatos beruházásokra.

Juhász Gyula, a település polgármestere azonban Orbán Viktornak írt levelében azt írta,

ami megmaradt az előkészületi költségek után, azt visszautalja a klub, hogy azt a koronavírus-járvány elleni védekezésre lehessen fordítani.

„Mi itt Penyigén megtettük amit a szívünk diktált! Hogy mi lesz később a sportfejlesztéssel? Nem tudom, de Magyarországon most nem is ez a prioritás! Mérhetetlenül büszke vagyok, hogy kezdeményezésemre az egyesület vezetősége rögtön támogatásáról biztosított, és a döntésben mögém állt” – nyilatkozta a haromhatar.hu-nak Juhász Gyula.

﻿

Kiemelt kép: Facebook / Penyige SE